{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o obrascu prethodne procjene za Zakon o stručno-pedagoškom nadzoru"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VEDRAN LAKOVIĆ","PRILOG 1.","Poštovani, ne slažem se s navedenim. Lp. Vedran Laković","Primljeno na znanje","Zahvaljujemo na sudjelovanju."]
[2,"Azra Razlog","PRILOG 1.,\n1. OPĆE INFORMACIJE","Slažem se da se ovaj zakon treba mijenjati jer je nakon kurikularne reforme uvedena nova terminologija i nama nastavnicima. Voljela bih da se savjetnicima omogući da procijene trebaju li dolaziti u nadzor, a ne da su obavezni doći na svaku prijavu, jer nekad je vjerujem vidljivo da je prijava roditelja neutemeljena.","Primljeno na znanje","Zahvaljujemo na sudjelovanju."]
[3,"SILVANA VULAS","PRILOG 1.,\n2. ANALIZA POSTOJEĆEG STANJA","Poštovani, \nneosporna je potreba mijenjanja navedenog Zakona prema procjeni te  usklađenost navedenoh Zakona s aktima Agencije za odgoj i obrazovanje na dobrobit svih sudionika u procesu obrazovanja. \nZahvaljujem","Primljeno na znanje","Zahvaljujemo na sudjelovanju."]
[4,"DUBRAVKA MIHALIĆ","PRILOG 1.,\n2. ANALIZA POSTOJEĆEG STANJA","Poštovani, \npodržavam prijedlog izmjene postupka vezane uz postupak stručno - pedagoškog nadzora, jer u analizi stanja koji ste naveli vidi se u praksi da ima puno nedorečenosti u pitanjima nadzorima, uz naravno zastarjelu terminologiju koja se koristi.","Primljeno na znanje","Zahvaljujemo na sudjelovanju."]
[5,"Anamarija Končić","PRILOG 1.,\n2. ANALIZA POSTOJEĆEG STANJA","Slažem se sa zahtjevom za promjenom postojećeg Zakona o stručno pedagoškom nadzoru. Uz sve navedeno u analizi postojećeg stanja, smatram da je potrebno jasno definirati u kojim se slučajevima poduzima stručno pedagoški nadzor budući da je u postojećem zakonu navedeno kako je „stručno-pedagoški nadzor sustavno i organizirano stručno praćenje“ što u stvarnosti nije slučaj. Budući da stručno-pedagoški nadzor nije sustavno praćenje odgojno-obrazovnog rada nego se poduzima po prijavama, potrebno je definirati okvire utemeljenosti prijava i obveza vršenja nadzora. Potrebno je detaljno definirati opseg nadzora po prijavi (članak 9. u postojećem zakonu) i postupak samog dolaska u nadzor (najava školi, učitelju/nastavniku, razlog nadzora i drugo)","Primljeno na znanje","Zahvaljujemo na sudjelovanju."]
[6,"MARINA KRAJNOVIĆ","PRILOG 1.,\n2. ANALIZA POSTOJEĆEG STANJA","Novim Zakonom potrebno je propisati način postupanja s predstavkama roditelja, kao i obvezu dostave pisane obavijesti o tome je li povodom konkretne predstavke proveden stručno-pedagoški nadzor i ako jest, što je u bitnom utvrđeno.\n\nObrazloženje:\nUstavom Republike Hrvatske propisano je da svatko ima pravo slati predstavke državnim i drugim javnim tijelima i dobiti na njih odgovor. U tom smislu, u mnogim tijelima javne vlasti već je uređen način postupanja s predstavkama i pritužbama, pa je i Zakon o stručno-pedagoškom nadzoru potrebno modernizirati.","Primljeno na znanje","Zahvaljujemo na sudjelovanju."]
[7,"Mirna Brunčić","PRILOG 1.,\n2. ANALIZA POSTOJEĆEG STANJA","Slažem se da je nužno promijeniti Zakon o stručno-pedagoškom nadzoru. Ne bi bilo loše razmisliti o uvođenju penalizacije za neutemeljene prijave. Time bi se smanjio broj prijava nastalih zbog nezadovoljstva ocjenom koju je učenik vrlo vjerojatno i zaradio svojim radom i znanjem, odnosno izostankom istih. Učitelji i nastavnici su praktički još uvijek nezaštićeni od samovolje pojedinih roditelja, a izlazak na uvid u nastavu, čak i kad znate da je sve u redu, opet je stresan, jer vas netko dolazi provjeravati.","Primljeno na znanje","Zahvaljujemo na sudjelovanju."]